**AIŠKINAMASIS RAŠTAS**

**PRIE KLAIPĖDOS MIESTO SAVIVALDYBĖS TARYBOS 2017 M. LIEPOS 27 D. SPRENDIMO NR. T2-179 „DĖL KLAIPĖDOS MIESTO SAVIVALDYBĖS SENIŪNAIČIŲ SUEIGOS IR IŠPLĖSTINĖS SENIŪNAIČIŲ SUEIGOS NUOSTATŲ PATVIRTINIMO“ PAKEITIMO**

**1. Sprendimo projekto esmė, tikslai ir uždaviniai.**

 Šio sprendimo projekto tikslas – atitinkamai papildyti ir patvirtinti Klaipėdos miesto savivaldybės seniūnaičių sueigos ir išplėstinės seniūniačių sueigos nuostatus (toliau – Nuostatai), kurie atitiktų Lietuvos Respublikos vietos savivaldos įstatymą.

 **2. Projekto rengimo priežastys ir kuo remiantis parengtas sprendimo projektas.**

Atsižvelgiant į gautą Vyriausybės atstovo Klaipėdos apskrityje 2018-02-27 teikimą Nr. (5.1.)-TR-18, adresuotą Klaipėdos miesto savivaldybės merui, dėl Klaipėdos miesto savivaldybės seniūnaičių ir išplėstinės seniūnaičių sueigos nuostatų pakeitimo, siūloma papildyti Seniūnaičių sueigos ir išplėstinės seniūnaičių sueigos nuostatų 32 punktą, pagal Vietos savivaldos 351 straipsnio 5 dalies reglamentavimą, kuriame yra numatytas specialus išplėstinių seniūnaičių sueigų priimtų sprendimų vertinimas. Išplėstinės seniūnaičių sueigos sprendimai rekomendaciniai, tačiau turi būti atitinkamos savivaldybės institucijos įvertinti. Jeigu Sueigos sprendimai yra Savivaldybės tarybos kompetencijos, jie teikiami įvertinimui svarstyti Savivaldybės tarybos reglamente nustatytais terminais artimiausiame Tarybos posėdyje. Jeigu Sueigos sprendimų įvertinimas yra Savivaldybės administracijos direktoriaus kompetencija, direktorius priima dėl jų sprendimą bet ne vėliau kaip per 20 darbo dienų nuo išplėstinės seniūnaičių sueigos sprendimo gavimo dienos.

**3. Kokių rezultatų laukiama.**

Priėmus sprendimo projektą bus įgyvendintos Vietos savivaldos įstatymo nuostatos.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Sąmatos ir skaičiavimai nepateikiami, kadangi lėšų neprašoma.

**6.** **Lėšų poreikis sprendimo įgyvendinimui.**

Savivaldybės lėšų nereikės.

**7. Galimos teigiamos ar neigiamos sprendimo priėmimo pasekmės.**

Teigiamos - bus įgyvendintos Vietos savivaldos įstatymo nuostatos.

Neigiamų pasekmių nenumatoma.

 PRIDEDAMA:

 1. Klaipėdos miesto savivaldybės tarybos sprendimo „Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-179 „Dėl Klaipėdos miesto savivaldybės seniūnaičių sueigos ir išplėstinės seniūnaičių sueigos nuostatų patvirtinimo“ pakeitimo, projekto lyginamasis variantas, 1 lapas;

 2. Klaipėdos miesto savivaldybės tarybos 2017-07-27 sprendimas Nr. T2-179, 5 lapai;

 3. Vyriausybės atstovo Klaipėdos apskrityje tarnybos Klaipėdos apskrityje 2018-02-27 teikimas Nr. (5.1.)-TR-18, 2 lapai.

 4. Vietos savivaldos įstatymo išrašas, 4 lapai.

Socialinių reikalų departamento direktorė Audra Daujotienė